4. ΠΡΑΞΙΣ ΥΠΟΥΡ. ΣΥΜΒΟΥΛΙΟΥ υπ' αριθ. 149 της 20/29 Νοεμ. 1978 (ΦΕΚ Α' 203) Περί αυξήσεως των τίτλων συμμετοχής της Ελλάδος εις το μετοχικόν κεφάλαιον του Ταμείου Αποκαταστάσεως του Συμβουλίου της Ευρώπης. Λαβόν υπ' όψιν: 1.Τας διατάξεις του Ν.Δ. 932/1971 "περί εκουσίων συνεισφορών της Ελλάδος εις Διεθνείς Οργανισμούς". 2.Τας διατάξεις του άρθρ. 2 (παρ. 1) του Νόμ. 400/76 "περί Υπουργικού Συμβουλίου και Υπουργείων". 3.Την υπ' αριθ. 792/1978 γνωμοδότησιν του Νομικού Συμβουλίου του Κράτους. 4.Την υπ' αριθ. Δ.Σ. 5927/5006/16.11.1978 κοινήν εισήγησιν των Υπουργών Συντονισμού και Εξωτερικών, περί αυξήσεως εις το διπλάσιον της συμμετοχής της Ελλάδος εις το μετοχικόν κεφάλαιον του Ταμείου Αποκαταστάσεως του Συμβουλίου της Ευρώπης, αποφασίζει: 1.Εγκρίνει τον διπλασιασμόν των τίτλων συμμετοχής της Ελλάδος εις το μετοχικόν κεφάλαιον του Ταμείου Αποκαταστάσεως του Συμβουλίου της Ευρώπης από 330 εις 660, αξίας 1.000 δολλαρίων εκάστου. 2.Ορίζει όπως: α)Η καταβολή της αξίας των προσθέτων τίτλων συμμετοχής λαμβάνη χώρα οσάκις ζητείται τούτο υπό του Ταμείου, προς πραγματοποίησιν των στόχων αυτού, και β)η δαπάνη βαρύνει τον προϋπολογισμόν εξόδων του Υπουργείου Συντονισμού. 